《过万氏别院见旧题有感》
明代·吴达可

郭外寻春胜，幽怀浥酒卮。涧从峰外落，云向竹边移。

野客多新味，山僧半旧知。不堪追往事，日月逝如斯。

作者简介：（1541—1621）常州府宜兴人，字安节，吴俨侄孙。万历五年进士。授会稽知县，选授御史。言大学士赵志皋昏庸宜罢，不纳。视长芦盐，绘饥民图上奏，请振贷。按江西，疏言税使潘相不法当治罪，不听。还朝后，陈新政要计，痛规首辅沈一贯。官至通政使。乞休去。有《奏疏遗稿》、《三忠文选》。